2010-e na filmu
<s>2010-e na filmu su počele od 2010. te su u tijeku.</s><s>Ovo desetljeće karakterizira oporavak hrvatske kinematografije, ali i razni drugi trendovi: piratsko skidanje filmova sa interneta je postala gotovo rutinska te je masovno ugrozilo isplativost filmske industrije, a manifestiralo se i u masovnom zatvaranju videoteka.</s><s>Istodobno, Hollywood se sve više počeo orijentirati na filmske franšize (nastavci, remakeovi, prednastavci) pošto se iskazalo isplativije u kinima od originalnih i kvalitetnih malih filmova.</s>

<s>Događaji i trendovi 
 Broj kino ulaznica prodanih tijekom cijele 2011. godine u SAD-u i Kanadi bio je 1,28 milijardi.</s><s>2010. prodano je 1,34 milijardi, a 1995. 1,21 milijardi ulaznica.</s><s>Johnny Depp slama novi rekord na polju glumačkog honorara kad mu biva plaćeno astronomskih 55 milijuna $ plus zaradu od profita za nastup u četvrtom filmu franšize Pirata iz Kariba, Pirates of the Caribbean: On Stranger Tides.</s><s>Procjene o ukupnom proračunu filma sežu od 370 do 410 milijuna $, što ga je tada činilo najskupljim filmom u historiji.</s><s>Nakon Avatara, broj 3D filmova objavljenih tijekom godine porastao je na 45.</s><s>Irena Škorić režira cjelovečernji prvijenac 7 seX 7, omnibus od sedam erotskih priča u jednom kadru, u kojem je autorica prvi put u povijesti hrvatskog igranog kino-filma snimila scenu ljubljenja dvaju gay muškaraca.</s><s>Angelina Jolie režira dramu U zemlji krvi i meda o ratu u Bosni i Hercegovini sa glumcima sa prostora bivše Jugoslavije (Zana Marjanović, Goran Kostić i Rade Šerbedžija).</s><s>Na facebooku su neki srpski pojedinci javno pozvali na organizirano davanje filmu ocjene "1" na siteu IMDb, čime je umjetno nakratko srušen rejting ostvarenja i prije premijere na području Balkana.</s><s>Usprkos tome, ovo je samo povećalo interes za film, te je isti bio hit na područjima bivše Jugoslavije (izuzev Republike Srpske i Srbije) te je nominiran za Zlatni globus za najbolji strani film.</s><s>2011. četiri filmska studija - Sony Pictures Entertainment, 20th Century Fox, Universal Pictures, Warner Brothers - su sklopili sporazum sa DirecTV kako bi objavili filmove samo dva mjeseca nakon kino premijere.</s><s>Neki su ovaj potez gledali sa zabrinutošću, smatrajući da ugrožava opstanak kino dvorana.</s><s>Režiser Asgar Farhadi i njegova glavna glumica Lejla Hatami su postigli međunarodni uspjeh hvaljenim dramskim filmom Nader i Simin se rastaju, koji postaje prvi iranski film koji osvaja Oscar za najbolji strani film, Zlatni globus za najbolji strani film i Zlatnog medvjeda za najbolji film.</s><s>Djeveruše postaju najkomercijalniji ženski film koji je dobio oznaku R (zabranjeno mlađima od 16 godina) u historiji sa zaradom od 169 miliona $.</s><s>Nakon četiri godina problema i neslaganja oko pretprodukcije, Guillermo del Toro napušta režisersku poziciju filmske adaptacije Hobita J. R. R. Tolkiena.</s><s>Peter Jackson preuzima te od planirana dva filma sastavlja filmsku trilogiju, koja počinje prvim filmom, Hobit: Neočekivano putovanje, ali koji nije toliko dobro primljen kod kritike kao Gospodar prstenova: Prstenova družina iz 2001.</s><s>To je prvi film koji predstavlja novu High frame rate tehnologiju: prelazak prikaza filma na 48 slika u sekundi, a ne sa 24 slika po sekundi do tada.</s><s>Vitez tame: Povratak je osma cjelovečernja filmska adaptacija Batmana, čime je on postavio rekord kao strip junak koji je najviše adaptiran na filmu od 1966. do 2012.</s><s>Zbog stalnog pada prodaje DVD-a, američki gledatelji su po prvi puta potrošili više novca na gledanje filmova u svojim domovima, posudbom preko digitalnih usluga (Netflix, Apple Inc.'s iTunes, Amazon.com Inc).</s><s>Američki filmovi zarađuju više na međunarodnom tržištu nego u američkim kinima.</s><s>Velik udio imala je Kina, koja je 2012. donijela 2,7 milijarde $ američkim filmovima.</s><s>Wadjda je prvi cjelovečernji film snimljen u Saudijskoj Arabiji, a uz to ga je režirala i žena.</s><s>Zakon o sprečavanju objektivnih onlajn pretnji ekonomskom rastu i krađi intelektualne svojine ili PIPA te Stop Online Piracy Act ili SOPA su predloženi zakon koji su nastali sa ciljem davanja dodatnog instrumenta Američkoj vladi i nosiocima autorskih prava da ograniče pristup "ilegalnim vebsajtovima posvećenih kršenju ili falsifikovanju imovine", pogotovo onim sajtovima sa domenom ragistrovanim izvan Sjedinjenidih Američkih Država, a koji su masovno distribuirali piratske filmove i TV serije.</s><s>Time je filmska i TV industrija navodno gubila milijarde dolara godišnje.</s><s>Ipak, nakon prosvjeda diljem svijeta, ovi zakoni nisu prošli.</s><s>Dva najstarija američka filmska studija su proslavila stotu obljetnicu postojanja: Paramount Pictures i Universal Studios.</s><s>Skyfall (2012) je 23. film o Jamesu Bondu, te prvi koji je zaradio preko milijardu $ diljem svijeta.</s><s>Time je ovo postala najduža filmska franšiza u historiji, pošto traje punih 50 godina.</s><s>James Cameron ponovno u kina pušta film Titanik, povodom stote obljetnice potonuća istoimenog broda.</s><s>Ovom dodatnom zaradom, Titanic sveukupno zarađuje preko 2 milijarde $.</s><s>Vinko Brešan postiže još jedan hit crnom satirom Svećenikova djeca (2013), koji pak u Hrvatskoj izaziva kontroverze u katoličkim krugovima zbog svoje teme.</s><s>Film koristi i teaser plakate, što je tada bio gotovo pa nepoznat pojam na tom području.</s><s>Arsen Oremović režira svoj prvijenac, dokumentarni film U braku sa švicarcem, koji je jedan od prvih filmova koji progovoraju o tabu temi dužničkog ropstva u Hrvatskoj.</s><s>Paramount Pictures postaje prvi veliki filmski studio koji je prekinuo kino distribuciju na filmskoj traci (35 mm) kako bi prešao na digitalni prijenos filma.</s><s>Time započinje prijelaz na digitalni sustav puštanja filmova u kinima, što zahtjeva moderniziranje filmskih projektora.</s><s>Kratkometražni SF film Gmaz je prvi igrani hrvatski film u kojem je specijalnim efektima dočaran dinosaur.</s><s>Hollywood je 2013. imao razloga za slavlje jer su prihodi od američke kino distribucije dosegli gotovo 11 milijardi $, najveći godišnji prihod ikada.</s><s>Međutim, razlog tome su porast cijena kino ulaznica koja se popela na čak 8,38 $, jer je broj kino polaznika ostao gotovo isti.</s><s>Srbijanski film Neposlušni (2014) Mine Đukić premijeru doživljava na prestižnom filmskom festivalu u Sundanceu.</s><s>Po prvi puta u historiji, jedno poduzeće, Sony, otkazuje premijeru filma - Intervju, satire Setha Rogena o američkim novinarima koji odlaze u Sjevernu Koreju kako bi ubili poglavara Kim Jong-una - zbog hakerskog napada na njihovu produkcijsku kompaniju i prijetnje napada na kino dvoranama.</s><s>FBI je objavio da sumnja da iza hakerskog napada stoji Sjeverna Koreja, koja je pak to osporila.</s><s>To je pak izazvalo val solidarnosti sa filmom i njegovim autorima: na IMDb-u, filmskom websiteu, Intervju je nakratko postao jedini film u historiji sa savršenom ocjenom od 10,0/10
 YouTube objavljuje da ima preko milijardu korisnika, a da su najpopularnije kategorije "film" i "zabava", čime ukazuje na to da može biti platforma za filmaše da promoviraju svoje filmove.</s><s>2014. isprobana riskantna strategija objavljivanja filmova istodobno u kinima i online.</s><s>Ipak, u oba slučaja nije bilo štetnih utjecaja na profite.</s><s>Režiser Richard Linklater 2014. dovršava svoj film Odrastanje nakon nevjerojatnih 12 godina snimanja uz prekide, koji je započet još 2002.</s><s>Odlučio se za takav postupak kako bi autentično dočarao odrastanje mladog 5-godišnjeg dječaka u tinejdžera.</s><s>Maj 2015. - Zvizdan Dalibora Matanića je prvi hrvatski film koji je prikazan na filmskom festivalu u Cannesu, u ogranku Un Certain Regard, od neovisnosti te države 1991.</s><s>Uz to je dobio i nagradu žirija, također prvi takav događaj u hrvatskoj kinematografiji.</s><s>U cijeloj Hrvatskoj, ostalo je manje od 30-ak aktivnih videoteka (Pauk, Daniel, Dumbo) zbog stalnog porasta piratskog skidanja filmova s interneta.</s><s>Prije 10 godina, u Hrvatskoj je bilo oko 2.000 videoteka.</s><s>Kina je uveliko povećala prihode nekim filmovima zbog širenja kino dvorana: 2015. broj njenih dvorana porastao je na 24.590, a samo u februaru je kino zarada od tih dvorana bila 650 milijuna $.</s><s>Ovo je najviše pogodovalo američkoj kinematografiji, pošto je preko četvrtine svih svjetskih prihoda njihovih filmova stizalo iz Kine.</s>

<s>Najkomercijalniji filmovi 2010-ih 
Na ljestvici najkomercijalnijih filmova 2010-ih u svjetskim kinima nalaze se gotovo isključivo nastavci, prednastavci ili druge vrste franšiza.</s><s>Ratovi zvijezda su postali jedini filmski serijal čiji je barem jedan nastavak zastupljen na ljestvici 10 najkomercijalnijih filmova kroz raspon od čak pet desetljeća.</s>

<s>Značajniji filmovi 
 2010 – Black Swan, Inception, Tangled, The Social Network, Winter's Bone, How to Train Your Dragon, 127 Hours
 2011 – The Artist, Drive, The Intouchables, Hugo, A Separation, The Tree of Life, The Girl with the Dragon Tattoo, Midnight in Paris, Lea i Darija, 7 seX 7
 2012 –  Argo, Lincoln, Django Unchained, Life of Pi, Les Misérables, Amour
 2013 –  The Wolf of Wall Street, 12 Years a Slave,  Gravity, Bhaag Milkha Bhaag, Rush, Frozen, American Hustle, Ona, The Tale of the Princess Kaguya, Patema Inverted, The Wind Rises, Svećenikova djeca, U braku sa švicarcem
 2014 – Interstellar, Boyhood, The Grand Budapest Hotel, Birdman, Guardians of the Galaxy, Whiplash
 2015 – Mad Max: Fury Road, Bridge of Spies, The Revenant, The Hateful Eight, Inside Out, Spotlight, The Martian, Ex Machina, Zvizdan</s>

<s>Izvori</s>

<s>Vanjske veze 
Najbolji filmovi 2010-ih (do sada)  Rolling Stone (2015)</s>

<s>2010-e na filmu</s>

